CELEX: 62017TA0433
Language: et
Date: 2019-09-20 00:00:00
Title: kohtuasi T-433/17: Üldkohtu 20. septembri 2019. aasta otsus – Dehousse versus Euroopa Liidu Kohus (Dokumentidega tutvumine – Euroopa Liidu Kohus – Dokumendid, mis on institutsiooni valduses seoses oma haldusülesannete täitmisega – Dokumentidega tutvumise taotlus, mille on esitanud endine Üldkohtu kohtunik – Osaline keeldumine võimaldamast dokumentidega tutvuda – Liidu lepinguväline vastutus)

25.11.2019   
            
            
               ET
            
            
               Euroopa Liidu Teataja
            
            
               C 399/42
            
         
      Üldkohtu 20. septembri 2019. aasta otsus – Dehousse versus Euroopa Liidu Kohus
      (kohtuasi T-433/17) (1)
      
      (Dokumentidega tutvumine - Euroopa Liidu Kohus - Dokumendid, mis on institutsiooni valduses seoses oma haldusülesannete täitmisega - Dokumentidega tutvumise taotlus, mille on esitanud endine Üldkohtu kohtunik - Osaline keeldumine võimaldamast dokumentidega tutvuda - Liidu lepinguväline vastutus)
      (2019/C 399/50)
      Kohtumenetluse keel: prantsuse
      
         Pooled
      
      
         Hageja: Franklin Dehousse (Brüssel, Belgia) (esindajad: advokaadid L. Levi ja S. Rodrigues,)
      
         Kostja: Euroopa Liidu Kohus (esindajad: J. Inghelram, Á. Almendros Manzano ja V. Hanley-Emilsson)
      
         Ese
      
      Esiteks ELTL artikli 263 alusel esitatud nõue tühistada 18. ja 22. mai 2017. aasta otsused, millega Euroopa Liidu Kohus jättis rahuldamata vastavalt 27. jaanuaril 2017 ja 14. detsembril 2016 hageja esitatud taotlused tutvuda teatavate dokumentidega, ning teiseks ELTL artikli 268 alusel esitatud nõue hüvitada mittevaraline kahju, mis hagejale väidetavalt tekitati Euroopa Liidu Kohtu õigusvastase tegevusega, kui ta keeldus rahuldamast ajavahemikus 15. juulist kuni 10. augustini 2016 hageja esitatud taotlusi teabega tutvuda.
      
         Resolutsioon
      
      
                  1.
               
               
                  
                     Tühistada 18. mai 2017. aasta otsus, millega jäeti rahuldamata Franklin Dehousse’i esitatud teatavate dokumentidega tutvumise teine kordustaotlus, osas, milles keelduti võimaldamast tutvuda „kirjavahetusega – mõlemas suunas – president Skourise või tema kabinetiülema ja kõikide Saksamaa ametiasutuste vahel ajavahemikus 2011–2015 kaasa arvatud“.
                  
               
            
                  2.
               
               
                  
                     Jätta hagi ülejäänud osas rahuldamata.
                  
               
            
                  3.
               
               
                  
                     Jätta poolte kohtukulud nende endi kanda.
                  
               
            
         (1)  ELT C 300, 11.9.2017.